El Teatre Serrano acollirà aquest diumenge la gala benèfica 'Alza tu voz'
01 febrer 2024

## El Teatre Serrano acollirà aquest diumenge la gala benèfica 'Alza tu voz'01 febrer 2024Última actualització: 01 febrer 2024

![](../gestion/img/48dc88a46a8bf501336298ce5c111d25d316d15cd31fadea3bba9e0557e46097.jpeg)  
  

L'**edil delegada de Sanitat i Polítiques Saludables, Liduvina Gil**; la **presidenta de l'Associació Espanyola Contra el Càncer a Gandia, Evelyne Cieslak**; la **presidenta de l'Associació del Parkinson de la ciutat, Mari Carmen Escrivà**; i la **soprano Montse Bermúdez**, han presentat avui la **gala benèfica 'Alza tu voz'**.  
  
La cita tindrà lloc a les **18 hores d'aquest diumenge, 4 de febrer, al Teatre Serrano** i coincidirà amb el Dia Mundial contra el Càncer. Tal com ha explicat la regidora, l'objectiu és **recaptar diners** per lluitar contra les dues malalties a través d'aquest concert on participaran 14 cantants, 4 músics i 6 ballarins.

  
Bermúdez, directora de l'esdeveniment, ha assenyalat que l'actuació comptarà amb cantants internacionals i un repertori molt variat. _"Serà espectacular en el sentit que s'ha escollit el millor, no només de la música clàssica, sinó també de les peces més modernes"_, ha afegit.  
  
Així, ha explicat que la funció inclourà 25 temes d'estils tan diferents com l'òpera, la sarsuela, el pop-rock o les balades, i inclourà cançons d'artistes de la talla de Nino Bravo, Elvis Presley o Tina Turner. _"A més, comptarem amb la col·laboració de l'acadèmia de ball "Son del Timbal", que s'ha ofert a col·laborar amb aquesta solidària causa"_, ha destacat.  
  
Les entrades costen **10 euros** i es poden comprar **fins demà divendres a les seus de les dues associacions, fins dissabte a la farmàcia del passeig, la perfumeria Avenida o la [pàgina web de Crono4sports](https://www.crono4sports.es/info/1864/), i a la taquilla una hora abans de l'espectacle**.

  
Abans d'acabar, Escrivà ha agraït el suport de l'Ajuntament i ha convidat tothom a assistir a aquest _"meravellós i espectacular esdeveniment"_.

[Twittear](https://twitter.com/share)